**HRADNÉ MÚZEUM VO FIĽAKOVE**

**Hlavná ul. 14., 986 01 Fiľakovo**

**–––––––––––––––––––––––––––––––––––––––––––––––––––––––––––––––––––––––––––**

**Správa o činnosti HMF v roku 2016**

**A, Riadenie organizácie, organizačné a personálne zabezpečenie**

Hradné múzeum vo Fiľakove (HMF) vzniklo v roku 2007. Je príspevkovou organizáciou, ktorá je svojim rozpočtom napojená na rozpočet mesta Fiľakovo od začiatku r. 2008. Koncom roka 2011 boli k HMF pričlenené ako oddelenia Mestská knižnica vo Fiľakove a Novohradské turisticko-informačné centrum. Inštitúcia si zachovala pôvodný názov, ale od 15. decembra 2011 vykonáva popri múzejnej činnosti a ochrane kultúrneho dedičstva aj knižničnú činnosť a poskytuje aj turisticko-informačné služby. Zlúčením dostala do správy aj ďalšie dve budovy, takže od decembra 2011 spravuje okrem hradného areálu, časti Vigada (mestské múzeum s depozitármi vo dvore) aj druhé krídlo budovy (divadelnú sálu s prislúchajúcimi priestormi), i areál Novohradského turisticko-informačného centra. Po reorganizácii HMF zabezpečuje správu 2,6 hektárového územia v centre mesta a budov troch komplexov s celkovou rozlohou vyše 2.000 metrov štvorcových.

Hlavná činnosť HMF sa člení na dve oblasti:

1. Hospodársko-správna činnosť zabezpečovaná pre všetky oddelenia riaditeľstvom HMF

2. Odborné činnosti zabezpečované troma oddeleniami:

a, múzejná činnosť a ochrana kultúrneho dedičstva – Hradné múzeum a Mestské vlastivedné múzeum

b, knižničná činnosť – Mestská knižnica

c, poskytovanie turisticko-informačných služieb – Novohradské turisticko-informačné centrum

Na svoju činnosť môže HMF používať aj zisk z podnikateľskej činnosti po zdanení v rozsahu oprávnenia schváleného zriaďovateľom (malá predajňa suvenírov na hrade a v NTIC).

Najvyšší evidovaný počet úväzkov v roku 2016 bol 11,5 a zamestnancov 12 vo fyzických osobách, väčšina v kumulovaných funkciách.

|  |  |  |  |  |  |  |  |
| --- | --- | --- | --- | --- | --- | --- | --- |
| **Múzejná činnosť** | | **Knižničná činnosť** | | **Turisticko-informačné služby** | | **Hospodársko-správna činnosť** | |
| Počet úväzkov | Počet fyzických osôb | Počet úväzkov | Počet fyzických osôb | Počet úväzkov | Počet fyzických osôb | Počet úväzkov | Počet fyzických osôb |
| 7 | 8\* | 1,5\* | 2 | 1 | 2\* | 2 | 2 |

\* Jedna zamestnankyňa pracovala na pol úväzku ako odborný zamestnanec múzea - lektor a na pol úväzku ako referentka cestovného ruchu NTIC, ďalšia zamestnankyňa pracovala na pol úväzku ako odborný zamestnanec múzea - lektor a na pol úväzku ako knihovníčka.

Od januára roku 2016 (koncom r. 2015 nastali v knižnici organizačné zmeny, pričom sa 2 celé pracovné úväzky znížili na 1,5 a jedna zo zamestnancov knižnice odišla do dôchodku). Na jej miesto, na zvyšný 0,5 úväzok knihovníčky nastúpila zamestnankyňa HMF (sprievodca - kurátorka zbierky), pričom zostala aj kurátorkou umeleckej zbierky a spracováva druhostupňovú evidenciu zbierkových predmetov v centrálnej evidencii múzejných zbierok (v rámci druhého 0,5 úväzku). Jej miesto sprievodcu prebrala osoba, ktorá bola v r. 2015 v múzeu zamestnaná cez projekt ÚPSVR. Preto ku koncu roka 2016 bol evidenčný počet zamestnancov 12 vo fyzických osobách:

* riaditeľka, archeologička, kurátorka archeologickej zbierky, kurátorka druhostupňovej evidencie zbierkových predmetov v CEMUZ (1,0 PÚ)
* zástupkyňa riaditeľa, ekonómka (1,0 PÚ)
* referentka CR (0,5 PÚ), kurátorka historickej zbierky, kurátorka druhostupňovej evidencie zbierkových predmetov v CEMUZ, prekladateľka - Fiľakovské zvesti (0,5 PÚ)
* referentka CR (0,5 PÚ)
* grafik, dokumentátor (1,0 PÚ)
* múzejný pedagóg (0,5 PÚ), správca budov (0,5 PÚ)
* pokladníčka, lektorka, správca registratúry (1,0 PÚ)
* upratovačka (1,0 PÚ)
* knihovníčka (1,0 PÚ)
* knihovníčka (0,5 PÚ), kurátorka umeleckej zbierky, kurátorka druhostupňovej evidencie zbierkových predmetov v CEMUZ (0,5 PÚ)
* sprievodca na hrade (1,0 PÚ)
* sprievodca na hrade (1,0 PÚ)

Kurátormi zbierok boli v r. 2016 traja: riaditeľka - archeologička, referentka cestovného ruchu/kurátorka/lektorka a knihovníčka/kurátorka. Cez Úrad práce, sociálnych vecí a rodiny v Lučenci zabezpečilo HMF dvoch pomocníkov z kruhu nezamestnaných v rámci projektu *„Podpora zamestnávania UoZ“*, ktorí vypomáhali na Fiľakovskom hrade (v termíne apríl 2016 – august 2016; apríl 2016 – jún 2017). V knižnici bola zamestnaná aj pomocná administratívna pracovníčka s vysokoškolským vzdelaním cez projekt ÚPSVaR "*Vykonávanie aktivačnej činnosti formou menších obecných služieb"* (celý rok) a v rámci toho istého programu aj upratovačka (celý rok).

**Dlhodobá absencia odbornej pracovnej sily v inštitúcii čoraz viac vyčerpáva zamestnancov, ktorí plnia viacnásobne kumulované funkcie. Zjavne to neprispieva kvalite vykonávania zverených úloh, ani kvalite vykonávania odborných činností, ktoré majú byť na poprednom mieste v rámci činnosti múzeí. Personálne nedostatky sa prejavujú predovšetkým v oblasti múzejnej, vedecko-výskumnej práce, pričom vykonávanie odborných aktivít má byť prioritou. Od apríla r. 2017 pracuje dokumentátor – grafik inštitúcie tiež len na polovičný prac. úv., polovica jeho pôvodnej pracovnej náplne sa tak rozdelila medzi ostatnými zamestnancami. K prijateľnému fungovaniu potrebuje inštitúcia zamestnať aspoň jedného odborníka - historika, archeológa, muzeológa, reštaurátora alebo etnografa. Navrhujeme preto zmenu organizačnej štruktúry HMF a jej rozšírenie aspoň o jeden celý pracovný úväzok pre odborného zamestnanca.**

**B, Múzejná činnosť a ochrana kultúrneho dedičstva – Hradné múzeum a Mestské vlastivedné múzeum**

**I. Ochrana zverených budov a zbierkového fondu**

V roku 2016 zabezpečilo HMFopravu odkvapovej ríny na budove Mestskej knižnice z vnútorného nádvoria, výrub 2 vyhnitých stromov z nádvoria Mestského vlastivedného múzea, kompletné ošetrenie a premaľovanie preliezok a hojdačiek detského ihriska na nádvorí NTIC, kompletné ošetrenie a premaľovanie drevenej ochodze Bebekovej bašty fiľakovského hradu, ošetrenie a premaľovanie drevených lavíc a konštrukcií na území hradu. Čiastočne sa odstránili aj problémy s vykurovaním priestorov MVM a MK, potrubia sa vyčistili, porucha odstránila, avšak bude potrebná kompletná výmena kotlov a zrejme aj doplnenie vykurovacích telies v hlavnej sále MK.

## Hradné múzeum vo Fiľakove naďalej nemá vlastnú konzervátorskú resp. reštaurátorskú dielňu a inštitúcia nemala ani možnosť zamestnávať odborníka s patričným vzdelaním. Tieto úlohy zabezpečuje HMF dodávateľsky. V rámci spolupráce s Novohradským múzeom a galériou v Lučenci sa zakonzervovalo 121 ks kovových predmetov z archeologického výskumu Fiľakovo - Dolný hrad 2016 (6. etapa) a zároveň aj z použiteľného archeologického materiálu zo starších výskumov Fiľakovského hradu, tie sa v roku 2017 stali súčasťou rozšírenej stálej expozície HMF. Z dotácie získanej v rámci úspešného projektu podaného do Fondu na podporu umenia sa kompletne zreštaurovali 2 olejomaľby z 18. storočia, ktoré znázorňujú Sv. Františka a Sv. Bonaventuru (sú súčasťou skupiny olejomalieb z františkánskeho kláštora) a takisto sa stali súčasťou stálej expozície HMF.

Na zabezpečenie bezpečnosti výstavných priestorov HMF v Bebekovej bašte sa umiestnilo niekoľko nových vitrín, plexisklových krytov, a krytov proti UV žiareniu, ktoré chránia doteraz nezakryté exponáty. Nákup novej výbavy bol financovaný z dotácie MK SR – Fondu na podporu umenia a predchádzal ďalšie práce v rámci modernizácie a rozšírenia stálej expozície HMF. Nakoľko sa plánovalo otvorenie Bebekovej bašty návštevníkom počas celého dňa (nie len etapovite pre skupiny turistov), postupne sa pracovalo na zabezpečení priestorov, vystavených zbierkových predmetov a zároveň na zabezpečení modernejšej výbavy interiéru. To sa podarilo vďaka tretiemu úspešnému projektu a dotácie z FPU.

Vybavenosť priestorov HMF (Bebekova bašta a Mestské vlastivedné múzeum) elektronickým protipožiarnym systémom (EPS) a elektronickým zabezpečovacím systémom (EZS) a kamerovým monitorovacím systémom (KMS) v r. 2016:

|  |  |  |  |  |
| --- | --- | --- | --- | --- |
|  | **Plocha [m2]**:  Stav 2013 | **EPS:** | **EZS:** | **KMS** |
| Expozičné priestory: | 360,52 | áno | áno | čiastočne |
| Výstavné priestory: | 312,69 | čiastočne | áno | čiastočne |
| Depozitárne priestory: | 127,50 | nie | áno | nie |
| Pracovne: | 79,49 | nie | áno | nie |
| Iné priestory: | 315,45 | nie | čiastočne | čiastočne |
| Spolu: | 1195,65 |  | |  |

**II. Akvizičná činnosť (nadobúdanie zbierkových predmetov), odborná evidencia, revízia zbierkového fondu**

Komisia pre tvorbu zbierok HMF zasadala v r. 2016 raz. Zbierky HMF sa rozšírili o 162 nových prírastkov (168 kusov), z toho bolo 40 (40 kusov) získaných kúpou, 15 (17 kusov) darom a 107 (111 ks) prevodom. Celkový zbierkový fond obsahoval ku koncu roka 2016 9.469 kusov zbierkových predmetov vedených pod 2.455 prírastkovými číslami. Ďalšia časť zbierok prevzatých od právneho predchodcu inštitúcie, Mestského vlastivedného múzea, je stále vedená v Registračnej knihe HMF.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Prírastky spolu: | | Kúpa: | | Dar: | | Vlastný výskum: | | Prevod: | |
| Odbor: | prír. č.: | ks: | prír. č.: | ks: | prír. č.: | ks: | prír. č.: | ks: | Prír. č.: | ks: |
| Archeológia | 35 | 35 | 0 | 0 | 0 | 0 | 0 | 0 | 35 | 35 |
| História | 118 | 124 | 39 | 39 | 13 | 15 | 0 | 0 | 66 | 70 |
| Etnografia | 2 | 2 | 0 | 0 | 1 | 1 | 0 | 0 | 2 | 2 |
| Dejiny umenia | 7 | 7 | 1 | 1 | 2 | 2 | 0 | 0 | 4 | 4 |
| Spoločenské vedy spolu | 162 | 168 | 40 | 40 | 15 | 17 | 0 | 0 | 107 | 111 |
| Zoológia | 0 | 0 | 0 | 0 | 0 | 0 | 0 | 0 | 0 | 0 |
| Prírodné vedy spolu | 0 | 0 | 0 | 0 | 0 | 0 | 0 | 0 | 0 | 0 |
| PRÍRASTKY SPOLU: | 162 | 168 | 40 | 40 | 15 | 17 | 0 | 0 | 107 | 111 |

Vrámci akvizičnej činnosti sa do zbierkového fodnu múzea dostali prevažne smaltované nádoby, vyrobené v miestnom závode Kovosmalt. Medzi prírastkami z odboru archeológia sa nachádzajú predmety zo strarších archeologických výskumov fiľakovského hradu a zo zberov. Okrem iných sa do zbierky dostali staré hodnotné fotografie zachycujúce spoločenské dianie v meste v 2. pol. 20. stor., grafika miestneho umelca a akvarel fiľakovského hradu. Podrobný zoznam týchto predmetov sa nachádza v Zázname zo zasadnutia pre tvorbu zbierok č. 1/2016.

Odborne skatalogizovaných bolo v roku 2016 323 ks zbierkových predmetov s 156 evidenčnými číslami prevažne z odboru história a v dokumentačnom systéme ESEZ bolo v prvostupňovej evidencii spracovaných 240 ks zbierkových predmetov. Kým v roku 2015 mala inštitúcia druhostupňovo spracovaných len 58,79 % svojich zbierok, v roku 2016 sa spracovanosť mierne zvýšila na 61,3 %. Inštitúcia postupuje s katalogizáciou pomaly kvôli nedostatku odborného personálu a kvôli hromadne kumulovaným funkciám zamestnancov. Situáciu sa snaží HMF preklenúť presnými popismi zbierkových predmetov v prvostupňovej evidencii. V druhostupňovej evidencii má múzeum spracovaných 1505 ks zbierkových predmetov, pričom 1313 ks záznamov obsahuje aj digitálne obrazové prílohy.

Celkový počet kníh v elektronicky evidovanej odbornej knižnici HMF vedenej v programe KIS MASK bol ku koncu roku: 4096 ks. Tieto knihy sa v r. 2015 presunuli do MK, kde sú návštevníkom prístupné len prezenčne. Novokúpené odborné knihy sa naďalej označujú zvláštnym čiarovým kódom, aby sa odlíšili od oddelenia odborných kníh knižničného fondu Mestskej knižnice. Informácie o knižnici sú on-line prístupné cez internetovú stránku Slovenskej národnej knižnice a zároveň aj webovej stránky HMF.

**III. Expozičná a výstavná činnosť, pohyb zbierok**

V Bebekovej veži má HMF sprístupnené dve stále expozície: archeologicko-historickú s názvom "Stáročia Fiľakovského hradu" a paleontologickú s názvom "Pozostatky vyhynutých stavovcov v okolí Fiľakova", v Mestskom vlastivednom múzeu stálu expozíciu s názvom: „Od fiľakovskej palmy k svetoznámemu kohútovi“. V roku 2016 sa v HMF nainštalovalo 13 väčších a menších výstav vo vlastných priestoroch (HMF, MVM, MK).

***Expozície HMF v roku 2016:***

|  |  |  |  |  |  |
| --- | --- | --- | --- | --- | --- |
| **Názov expozície** | **Adresa** | **Rok** | **Druh** | **Úpravy** | **Katalóg** |
| Stáročia Fiľakovského hradu | Fiľakovský hrad, Podhradská ul. 14, 986 01 Fiľakovo | 2008 | Spoločenskovedná | - | Nie |
| Pozostatky vyhynutých stavovcov v okolí Fiľakova | Fiľakovský hrad, Podhradská ul. 14, 986 01 Fiľakovo | 2011 | Prírodovedná | - | Nie |
| Od fiľakovskej palmy k svetoznámemu kohútovi | MVM, Hlavná ul. ul. 14, 986 01 Fiľakovo | 2014 | Spoločenskovedná | - | Nie |

Koncom roku 2016 sa začala modernizácia a rozšírenie stálych expozícií HMF v Bebekovej bašte hradu. Z pôvodných 3 podlaží sa tak stála expozícia rozšírila na 4 podlažia.

***Výstavy HMF v roku 2016:***

|  |  |  |  |  |  |  |  |
| --- | --- | --- | --- | --- | --- | --- | --- |
|  | Názov výstavy: | Autori: | Miesto inštalácie: | Trvanie: | Pôvodnosť: | Odbor: | Plocha: |
| 1. | „Miniatúrne knihy“ | G. Szamos | Čitáreň Mestskej knižnice, Fiľakovo | 03.03.2016 – 30.03.2016 | vlastná | spločenskoved. | 30 |
| 2. | "Svet hradov" - Hrady a hrádky v Gemeri -Malohonte a Novohrade" | A. Botoš - V. Tittonová | Hrad - Bebekova veža - 4. podlažie | 11.03.2016-12.05.2016 | prevzatá | spločenskoved. | 116 |
| 3. | "Očami Maďarov v Karpatskej kotline" | kol. autorov  MTA | Hrad - Bebekova veža, 5. podlažie | 11.03.2016-12.05.2016 | dovezená zo zahr. | spoločenskoved. | 116 |
| 4. | "Veterány" | J. Balčík | Galéria Mestského vlastivedného múzea, Fiľakovo | 08.04.2016-12.05.2016 | vlastná | spoločenskoved. | 47 |
| 5. | "Zo sna skutočnosť" | K. Hanulová | Vestibul Mestskej knižnice, Fiľakovo | 21.04.2016-27.05.2016 | vlastná | spoločenskoved. | 55 |
| 6. | "Výstava maliara Alfréda Balázsa" | A. Balázs | Galéria Mestského vlastivedného múzea, Fiľakovo | 21.05.2016-31.07.2016 | vlastná | spoločenskoved. | 47 |
| 7. | "Grécko na úsvite dejín" | J. Hertlík | Hrad - Bebekova veža, 4. podlažie | 21.05.2016-31.07.2016 | prevzatá | spoločenskoved. | 116 |
| 8. | "Včerajšok dnes"-moderná plastika | A. Bozó | Hrad - Bebekova veža, 5. podlažie | 21.05.2016-31.07.2016 | prevzatá | spoločenskoved. | 116 |
| 9. | "Astrofotografie" | Z. Simon | Vestibul Mestskej knižnice, Fiľakovo | 03.06.2016-05.06.2016 | vlastná | spoločenskoved. | 55 |
| 10. | "Poézia Kameniny" | S. Holečková | Hrad - Bebekova veža, 4. Podlažie | 05.08.2016-13.112016 | prevzatá | spoločenskoved. | 116 |
| 11. | "Reštaurovanie svätyne kostola Nanebovzatia P.Márie" | M. Mesiarik | Galéria Mestského vlastivedného múzea, Fiľakovo | 12.08.2016-14.10.2016 | vlastná | spoločenskoved. | 47 |
| 12. | "Medvešský fotomaratón 2016" | Geopark NN | Hrad - Bebekova veža, 5. podlažie | 02.09.2016-13.11.2016 | prevzatá | spoločenskoved. | 116 |
| 13. | "Šuster drž sa svojho kopyta" | D.Gašaj | Galéria Mestského vlastivedného múzea, Fiľakovo | 14.10.2016-26.02.2017 | prevzatá | spoločenskoved. | 47 |
| SPOLU: 13 výstav | | | | | | | |

Výstavný program múzea bol zameraný na rôzne oblasti múzejnej práce od prírodných vied, cez históriu a národopis až k dejinám umenia a súčasnému umeniu. HMF zorganizovalo múzejnopedagogické programy počas celého roka tak k výstavám v Bebekovej bašte ako aj v MVM – programy pripravil: Marian Mesiarik, múzejný pedagóg inštitúcie. Zbierkové predmety HMF boli zapožičané v rámci jednej výstav („Hráme sa na život“; Pamätný dom J. Szabóa, Hontianske múzeum Šahy) a použité na jednej vlastnej výstave („Hrady a hrádky v Gemeri-Malohonte a Novohrade“). HMF spolupracovalo v súvislosti s realizáciou výstav s nasledovnými subjektmi zo SR: Geopark Novohrad-Nógrád, Medvešský Fotomaratón, Novohradské múzeum a galéria (Lučenec), Gemersko-malohontské múzeum (Rimavská Sobota), SNM - Múzeum bábkarských kultúr v Modrom Kameni, Banícke múzeum v Rožňave, Východoslovenské múzeum v Košiciach, Pamätný dom J. Szabóa, Hontianske múzeum Šahy; zo zahraničia: Maďarská tlačová agentúra (Magyar Távirati Iroda).

***Celková návštevnosť hradu a stálych expozícií za posledných deväť rokov:***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** | **2014** | **2015** | **2016** |
| Fiľ. hrad a expozícia | 16.542 | 20.332 | 16.441 | 18.915 | 16.491 | 16.953 | 20.714 | 20.851 | 23.911 |
| Expozícia a výstavy MVM | 789 | 2.532 | 792 | 567 | 3 613 | 3.054 | 1956 | 2359 | 1693 |
| Hrad a Mestské múzeum spolu | 17.331 | 22.864 | 17.233 | 19.482 | 20.104 | 20.007 | 22.670 | 23.210 | 25.604 |

***Vývoj návštevnosti a výnosu zo sprístupňovania hradu za posledných osem rokov:***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2008 | 2009 | 2010 | 2011 | 2012 | 2013 | **2014** | **2015** | **2016** |
| **Celková návštevnosť**  **hradu** | 16.542 | 20.332 | 16.441 | 18.915 | 16 491 | 16.953 | **20.714** | **20.851** | **23.911** |
| **Platiaci návštevníci** | 14.342 | 13.828 | 14.123 | 14.156 | 14.422 | 12.871 | **16.468** | **17.288** | **18.785** |
| **Výnos** | 17.734€ | 20.467,4 € | 21.001,9 € | 23.551 € | 26.810,45 € | 23.835  € | **29.958**  **€** | **30.944 €** | **39.285 €** |

Turistická sezóna na hrade v roku 2016 bola od založenia HMF doteraz najúspešnejšia. Počet platiacich návštevníkov v roku 2016 v porovnaní s rokom 2015 narástol o 8,7%. Celkový počet neplatiacich návštevníkov bol na hrade a v Mestskom vlastivednom múzeu: 6473. Do tohto počtu sú zarátaní všetci návštevníci do 6 rokov a nad 70 rokov (podľa platného cenníka), hostia mesta (delegácie, členovia súborov vystupujúcich v meste), návštevníci podujatí HMF s voľným vstupom - vernisáže výstav a Noci múzeí, a podľa osobitnej dohody s vedením MsKS aj návštevníci sobotňajšieho programu Palóckej Veľkej noci, ktorí mali voľný vstup na hrad počas trvania podujatia (v rámci marketingu inštitúcie). Študenti a pedagógovia škôl, ktorí si zakúpili ročné permanentky z kultúrnych poukazov MK SR (688 ľudí), sú započítaní raz ako platiaci a pri ostatných návštevách ako neplatiaci. Výnosy generované využívaním kultúrnych poukazov nie sú vykázané v príjmoch získaných zo vstupeniek, sú zahrnuté medzi finančné prostriedky získané zo štátnych grantových systémov pri prehľade projektov.

**IV. Vedecko-výskumná, metodická a prednášková činnosť**

V r. 2016 riešilo HMF niekoľko vedecko-výskumných úloh:

|  |  |  |  |  |
| --- | --- | --- | --- | --- |
| Názov úlohy: | Riešitelia: | Trvanie: | Odbor: | Výstup: |
| **Archeologický výskum na polohe Fiľakovo - Dolný hrad 2011 - 2015** | Mgr. Róbert Malček, PhD., Mgr. Viktória Tittonová, PhD. | 14.04.2016 | archeológia | Odborná prednáška na konferencii |
| **Archeologický výskum na polohe Fiľakovo - Stredný hrad** | Mgr. Róbert Malček, PhD., Mgr. Viktória Tittonová, PhD. | 01.06.2016 - 31.08.2016  dlhodobá úloha od r. 2011 | archeológia | Akvizícia, odborný článok, prednáška na odb. konferencii |
| **Archeologický výskum - dozor na stavbe "Optické prepojenie Fiľakovo-Prša"** | Mgr. Viktória Tittonová, PhD. | 19.07.2016 – 29.07.2016 | archeológia | Výskumná dokumentácia |
| **Získanie odbornej spôsobilosti na vykonávanie archeologických výskumov** | Mgr. Viktória Tittonová, PhD. |  | archeológia | Možnosť vykonávania samostatných arch. výsk. |

Výsledky niekoľkoročného výskumu na fiľakovskom Dolnom hrade sa postupne prezentujú odbornej a zároveň aj laickej verejnosti. Jedným z výstupov bola odborná prednáška na Zjazde slovenských archeológov 2016 v Smoleniciach s názvom „Predbežné výsledky výskumu na fiľakovskom Dolnom hrade v sezónach 2011–2015“ (Malček – Tittonová).

V roku 2016 sa na polohe Fiľakovo - Stredný hrad realizoval archeologický výskum, ktorý predchádzal murovacie a sanačné práce na niekoľkých úsekoch fiľakovského hradu, v rámci projektu MK SR 1.4 Obnovme si svoj dom. Výskum prebiehal v spolupráci s Archeologickým ústavom SAV v období medzi 01.06.2016 - 31.08.2016. Okrem miestnych nezamestnaných (projekt ÚPSVR) pri zemných prácach vypomáhali aj študenti archeológie z Univerzity ELTE v Budapešti v rámci tretieho ročníka letného archeologického tábora. Geodetické zameranie plochy zabezpečil AÚ SAV, konzervovanie archeologických nálezov zabezpečilo HMF dodávateľsky (NMG Lučenec). Primárnym cieľom bolo zistenie výškových rozdielov medzi historickým a súčasným terénom nádvoria stredného hradu a vyčistenie a preskúmanie delových pozícií (kazematy), kde sa plánuje umiestnenie odvodňovacieho žľabu na odvodnenie južného múru stredného hradu. Spoluriešiteľkou výskumu a spoluautorkou Výskumnej dokumentácie bola riaditeľka HMF, Mgr. Viktória Tittonová, PhD. Výstupom výskumu bola prednáška na odbornej konferencii v Ružomberku s názvom „Výsledky archeologického výskumu stredného hradu vo Fiľakove – čistenie delových pozícií a sanácia hradných múrov“ (Malček – Tittonová) a rovnomenná odborná publikácia v zborníku Liptovského múzea v Ružomberku „Výsledky nových archeologických výskumov na strednom Slovensku“. V rámci publikačnej činnosti vyšiel aj krátky článok v zborníku z druhého ročníka Stretnutia priateľov regionálnej histórie o hradnom múzeu.

Ďalší archeologický výskum ("Optické prepojenie Fiľakovo-Prša) s negatívnym výsledkom sa realizoval pod záštitou Novohradského múzea a galérie v Lučenci. Výstupom bola Výskumná dokumentácia.

Ku koncu roka 2016 získalo HMF povolenie z MK SR na vykonávanie archeologických výskumov vedených oprávnenou osobou, zamestnancom inštitúcie – Mgr. Viktória Tittonová, PhD.

Múzeum poskytovalo odbornú pomoc študentom i odborníkom, priebežne prebiehali odborné konzultácie: k bakalárskym prácam, k diplomovým prácam a k individuálnym výskumom (11 osobám).

**V. Kultúrno-vzdelávacia a edičná činnosť, propagácia, spolupráca a styk s verejnosťou**

***a, Kultúrne podujatia organizované inštitúciou***

1.**Deviaty ročník podujatia Noci múzeí a galérií na fiľakovskom hrade** – 21. mája 2016 zahájila program Noci múzeí a galérií vernisáž výstavy akademického maliara Alfréda Balázsa v Mestskom vlastivednom múzeu, kde sa prezentoval výber z tvorby umelca. Po vernisáži nasledovalo premietanie archívnych filmov niekdajšieho Filmového krúžku fungujúceho pri Závodnom klube vo Fiľakove. Filmy zdigitalizované v roku 2015 uvideli návštevníci po prvýkrát. V Bebekovej bašte Fiľakovského hradu sa o 19:00 hodine otvorila ďalšia dočasná výstava s názvom „Grécko na úsvite dejín“, ktorá záujemcom predstavila zabudnutú, niekoľko tisíc rokov starú vyspelú civilizáciu Egejského sveta. Protipólom tejto zbierky bol výber z modernej keramickej tvorby s historickou tematikou, prezentovaný v rámci druhej dočasnej výstavy s názvom "Včerajšok dnes". Diela pochádzali z Medzinárodného keramického sympózia Lučenec - Kalinovo, zo zbierky Novohradského múzea a galérie v Lučenci. Kurátorkou výstavy bola Andrea Németh Bozó, zamestnankyňa NMG. Podujatia sa zúčastnilo na dvoch miestach cca. 1600 ľudí.

**2. Deň detí na fiľakovskom hrade** – 1. júna 2016 usporiadalo HMF na Medzinárodný deň detí. Zamestnanci pripravili pre deti ukážky dobovej výstroje a zbraní. Deti si mohli vyskúšať repliky dobových zbraní a oblečenia, pripravili sa im rôzne aktivity a súťaže a dostali aj malé prekvapenie v podobe sladkostí. Hrad navštívilo viac ako 300 detí.

**3. XVII. Fiľakovské historické hradné hry** - V dňoch 25. – 26. júna 2016 sa uskutočnili v poradí už XVII. Fiľakovské historické hradné hry, ktoré sa v réžií Hradného HMF konali po prvýkrát. V sobotu čakal záujemcov bohatý program. Na hradnom nádvorí boli pre deti pripravené rôzne programy a aktivity. V rámci hlavného programu si návštevníci vychutnali atmosféru „Rytierskeho turnaja“, spestreného stredovekými tancami, sokoliarskym predstavením a točením vlajkami. Programový blok s názvom „V tieni tureckého polmesiaca“ oživil historické udalosti zo 16. storočia, spojené s osudom hradu počas takmer 40 ročnej tureckej okupácie. Jednotlivé ukážky hajdúchov, husárov a janičiarov ukončila rekonštrukcia jednej z najvýznamnejších udalostí v histórií fiľakovského hradu, jeho dobytie a oslobodenie spod tureckej nadvlády. Večer čakala záujemcov „Stredoveká zábava“ a pohostenie v sprievode renesančnej hudby, výuky stredovekých tancov, bosoráckeho procesu a nakoniec ohňovej show. Medzi jednotlivými blokmi programu si záujemcovia mohli pozrieť ukážky kováčstva a streľby z dobových zbraní, vyskúšať pletenie košíkov a odvážnejších vítala počas celého dňa dobová krčma v kazemate. V nedeľu sa na hrade konala „X. Medzinárodná súťaž v historickej lukostreľbe“ o titul „Lukostrelec Novohradu“ a hodnosť „Obranca Fiľakovského hradu“ v réžii OZ Koháry Fiľakovo, spoluorganizátora podujatia. V súťaži zabojovali strelci zo Slovenska aj Maďarska v niekoľkých disciplínach.

***b, Spoluorganizátorstvo a spolupráca na príprave podujatí externých organizátorov***

HMF bolo aktívnym spoluorganizátorom viacerých podujatí konajúcich sa na hrade a v podhradí: Palócka Veľká noc, Deň biodiverzity, Mestský deň detí, Medvešský Fotomaratón, Palócke dni, VárLak Fesztivál, Festival UdvArt, Tábor skrášľovania hradu, Tábor Geoparku Novohrad-Nógrád, Lesná hudba – Medzinárodný festival,

V hradnom areáli sa formou prenájmu zrealizovali v r. 2016 dva podujatia: súkromné podujatie – svadba a kultúrne podujatie s remeselníckymi dielňami a večerným koncertom – VárLak Fesztivál. Bez prenájmu hradného a múzejného areálu sa v rámci spolupráce zrealizovalo na hrade aj odovzdávanie cien občianskeho združenia Femine Fortis, Guľášový festival – Strana maďarskej koalície, Deň Geoparku - ZPO Geopark Novohrad-Nógrád, Festival UdvArt - MsKS Fiľakovo, Palócke dni – MsKS Fiľakovo, Workshop divadla a tanca.

***c, Propagácia***

V r. 2016 pokračovalo HMF vo zvyšovaní propagačných aktivít týkajúcich sa hradu a podujatí v hradnom areáli. E-mailom sa rozosielali pozvánky širokému okruhu záujemcov. Komunikácia s médiami prebiehala osobne i formou tlačových správ pripravovaných riaditeľkou HMF a referentkou NTIC a ich následným rozosielaním širokému okruhu predstaviteľov printových a elektronických médií, i informačných portálov. HMF pravidelne spolupracovalo s tlačovými agentúrami a médiami: Kam do mesta, Új Szó, Rekus, Szabad Újság, Fiľakovské zvesti – Füleki Hírlap, Pátria Rádió, Fókusz Rádió, Rádio Regina BB, TV LocAll, Duna TV, STV2 - vysielanie v maďarskej reči a www.hirek.sk. Informácie o aktivitách HMF sa objavili aj v médiách: Pravda, Nový Čas, Novohradské noviny, Nógrád Megyei Hírlap (HU), Kossuth Rádió, Fókusz Rádió (HU), MTV 1 (HU). HMF má platenú podstránku na portáli www.muzeum.sk, je webmastrom spoločnej dvojjazyčnej stránky novohradských hradov: www.neograd.eu. Vlastná internetová stránka HMF fungujúca v dvoch jazykových mutáciách (www.hradfilakovo.sk a [www.fulekivar.sk](http://www.fulekivar.sk)) vytvára priestor pre všetky štyri organizačné zložky inštitúcie (hrad, mestské múzeum, mestská knižnica, NTIC) a sprístupňuje aj on-line katalóg knižnice. HMF pokračovalo aj v aktivitách na poli „web2 marketingu“ - okruh virtuálnych "priateľov" inštitúcie na Facebooku dosiahol koncom roka 2016 približne 3400 osôb. Inštitúcia spolupracovala s OZ Koháry pri zabezpečovaní propagácie Fiľakovských historických hradných hier. Počet pozvánok rozoslaných e-mailom (direct mailing) za rok: 4600, počet článkov publikovaných v tlači za rok: 110, TV a rozhlas: 48, propagácia na internete: 350 príspevkov.

**VI. Granty a dotácie**

Na rok 2016 bolo vypracovaných šesť múzejných projektov, z toho všetky boli úspešné. Celková suma získanej dotácie na podporu múzejnej činnosti: **23.219,- €**

1. XVII. Fiľakovské historické hradné hry – grantový systém ÚV SR, Kultúra národnostných menšín – schválená dotácia: 8.000 ,- €

2. XVII. Fiľakovské historické hradné hry - dotácia poskytnutá z vlastných príjmov BBSK: 1800,- €

3. Rozšírenie a modernizácia stálych expozícií HMF - grantový systém MK SR, Fond na podporu umenia – schválená dotácia: 3.000,- €

4. Zabezpečenie ochrany vystavených exponátov HMF - grantový systém MK SR, Fond na podporu umenia – schválená dotácia: 2.200,- €

5. Reštaurovanie dvoch olejomalieb z 18. stor. za účelom doplnenia stálej expozície HMF - grantový systém MK SR, Fond na podporu umenia – schválená dotácia: 5.000,- €

6. HMF sa opäť zapojilo do grantového systému MK SR ako prijímateľ kultúrnych poukazov (dotácia formou preplatenia prijatých poukazov) - predpokladaná dotácia: min. 3.219,- €

**C. Knižničná činnosť – Mestská knižnica**

***I. Organizačné, personálne a technické zabezpečenie knižnice***

Mestská knižnica vo Fiľakove je organizačnou súčasťou Hradného múzea vo Fiľakove

od 15.12.2011. Knižnica sídli v budove na Hlavnej ulici č.12. Priemerný evidenčný počet zamestnancov v knižnici – knihovníkov - bol v roku 2016 1,5. V knižnici pracovala 1 knihovníčka so stredoškolským knihovníckym vzdelaním na celý úväzok a ďalšia knihovníčka s vysokoškolským vzdelaním na polovičný úväzok. Táto zamestnankyňa absolvovala v r. 2016 rekvalifikačný kurz Knihovnícke odborné minimum, ktorý úspešne ukončila. V rámci projektu ÚPSVaR "*Vykonávanie aktivačnej činnosti formou menších obecných služieb" v* knižnici vypomáhala ďalšia pracovníčka s vysokoškolským vzdelaním a tiež upratovačka v rámci toho istého projektu. Mestská knižnica vo Fiľakove je od roku 2012 členom Slovenskej asociácie knižníc a jedna z knihovníčok je členkou Spolku slovenských knihovníkov.

V priestoroch knižnice sa nachádza čitáreň s kapacitou 35 miest, v súčasnosti je v prevádzke aj čitáreň pre deti s kapacitou 30 miest (detský kútik) so sedacími vakmi, ktorá slúži na prácu s najmenšími čitateľmi. Všetky priestory knižnice sú mimo pracovného času zamestnancov chránené elektronickým zabezpečovacím systémom.

***II. Akvizície a stav knižného fondu***

Fond knižnice bol dopĺňaný tak, aby vyhovoval potrebám mladších i starších, slovenských i maďarských čitateľov. Knižnica v roku 2016 získala spolu 919 zv. kníh kúpou aj darom. Finančné prostriedky vynaložené na nákup KF aj s predplatným periodík: **4915,- €**. V tejto sume je započítaná aj dotácia na akvizíciu z úspešného projektu FPU - **1500,- €.** V rámci cezhraničnej spolupráce s MR získala knižnica knihy z programu NKA 2016 v hodnote **109,-** **€**. Nakoľko knihy v hodnote **1613,67 €** získané cez program NKA - Márai V. neboli doručené v roku 2015 - logistické problémy-, knižnica ich dostala začiatkom roka 2016.

**Akvizícia kníh v roku 2016:**

|  |  |  |  |  |  |
| --- | --- | --- | --- | --- | --- |
| Forma získania | | Zloženie prírastkov | | | |
| Kúpou | Darom | Odborná pre  dospelých | Krásna pre  dospelých | Odborná pre deti | Krásna pre deti |
| 403 | 516 | 363 | 308 | 148 | 100 |
| Spolu : 919 | | Spolu: 919 | | | |

|  |  |  |
| --- | --- | --- |
| Jazykové zloženie prírastkov | | |
| Slovenský jazyk | Maďarský jazyk | Český jazyk |
| 414 | 588 | 6 |
| Spolu : 1008 zväzkov | | |

Knižnica pre svojich čitateľov objednávala pôvodne 16 druhov novín a časopisov: Pravda, Sme, Új Szó, Novohradské noviny, Nový čas pre ženy, Slovenka, Týždeň, Vasárnap, Kiskegyed, Krásy Slovenska, Pekné bývanie, Lakáskultúra, Záhradkár, Zdravie, Historická Revue, Szabad Újság. Posledný z nich sa od novembra už nevydáva.

Ku koncu roka 2016 tvorilo fond Mestskej knižnice **39 549** výtlačkov. V tomto počte sú započítané aj výtlačky odbornej knižnice Hradného múzea vo Fiľakove v počte 4096 ks, ktoré sú súčasťou fondu Mestskej knižnice, evidujú sa ale pod iným kódovým značením ako ostatné knihy a čitateľom sú sprístupnené len prezenčne.

**Zloženie fondu ku koncu roka 2016:**

|  |  |
| --- | --- |
| Odborná literatúra pre dospelých čitateľov | 15 240 |
| Krásna literatúra pre dospelých čitateľov | 16 818 |
| Odborná literatúra pre deti | 1 611 |
| Krásna literatúra pre deti | 5 880 |
| Neuvedené | 0 |
| Spolu | **39 549** |

Od roku 2012 sa fond knižnice spracováva elektronicky v programe KIS MaSK. Elektronický on-line katalóg knižnice je dostupný cez spoločnú internetovú stránku HMF ([www.hradfilakovo.sk](http://www.hradfilakovo.sk)).

***III. Výpožičky a registrovaní používatelia***

***1. Výpožičky***

V roku 2016 knižnica zrealizovala 17 054 výpožičiek absenčných (mimo knižnicu) a 3 261 výpožičiek prezenčných (čítaných v knižnici).

Z celkového počtu výpožičiek predstavovali:

|  |  |
| --- | --- |
| Odborná literatúra pre dospelých | 1612 |
| Krásna literatúra pre dospelých | 10051 |
| Odborná literatúra pre deti | 1319 |
| Krásna literatúra pre deti | 5767 |
| Výpožičky periodík | 1566 |
| Spolu absenčné výpožičky | 17054 |
| Prezenčné výpožičky | 3261 |
| Výpožičky spolu | 20315 |

***2. Používatelia***

V knižnici bolo ku koncu roka 2016 registrovaných 836 používateľov, z toho 673 čitateľov do 15 rokov. Knižnicu navštívilo v roku 2016 spolu 3 308 návštevníkov, z toho bolo 1 085 návštevníkov podujatí.

***3. Iné služby knižnice***

Mestská knižnica zabezpečuje pre svojich čitateľov aj medziknižničnú výpožičnú službu (MVS) – z iných knižníc sa pre čitateľov požičalo 24 zv. odbornej literatúry.

Cez projekt Slovenskej národnej knižnice získala MK prístup k databázam EBSCO ([**http://search.ebscohost.com/**](http://search.ebscohost.com/)**)**. Cieľom tohto projektu je pre používateľov zabezpečiť aktuálne vedecké, technické, ekonomické, marketingové a iné odborné informácie prostredníctvom využívania špecializovaných elektronických informačných zdrojov.

Verejný internet využilo 98 návštevníkov. Internet je pre členov knižnice prístupný každý deň na hodinu zdarma, pre nečlenov 0,50 eur na pol hodinu.

Inštitúcia poskytuje aj kopírovacie služby.

***IV. Vzdelávacie a kultúrno-spoločenské podujatia***

V roku 2016 sa v Mestskej knižnici uskutočnilo 58 podujatí, na ktorých sa zúčastnilo 1085 účastníkov:

* informačná výchova a exkurzie z MŠ a ZŠ: 43
* prezentácie kníh, besedy, kurzy : 15

|  |  |  |
| --- | --- | --- |
| Prednášky | 8 | Protidrogová prevencia; M. Hariš, Prednáška o terapii čítaním rozprávok; A. Náfrádi, OZ Mensa, prednáška a premietanie o Peru; M. Chmeliar, Zimný slnovrat; Mázorová Emilia (pre deti slovenských ZŠ, 2x), Palóc Karácsony; Varga Norbert (pre deti maď. ZŠ, 2x) |
| Besedy | 9 | Prezentácia novej knihy ”Hriešni ľudia Novohradu” J. Drenko, beseda s poétkou B. Rácz, Miniatúrne knihy G. Szamosa – výstava a beseda, Astrofotografie – výstava a besa, beseda so spisovateľom Červenákom, prezentácia a beseda so spisovateľom Z. Szászim, prezentácia a beseda so spisovateľom J. Banášom, prezentácia knihy spisovateľky Cs. Nagy Hajnal, beseda s R. Labodom |
| Čítanie  rozprávok  Celé  Slovensko  číta deťom | 23  2 | MŠ, ZŠ  Pre deti s vyučovacím jazykom slovenským  Pre deti s vyučovacím jazykom maďarským |
| Kreslenie | 3 | Špeciálna ZŠ vo Fiľakove |
| Informatická výchova | 3 | MDT- uloženie fondu, vyhľadávanie informačných zdrojov |
| Súťaž v recitácii | 1 | MŠ Daxnerova |
| Premietanie poučných rozprávok | 4 | ZŠ a špeciálna škola vo Fiľakove |
| Rozprávkové večery, Noc s Andersenom | 2 | Rozprávky, hry (prebehlo tiež dvojjazyčne) |
| Kurz grafológie s Mgr. J. Jambrichovou | 3 | Prebieha podľa potreby (cez letné prázdniny nie) |
| **Spolu** | **58** |  |

***V. Stav elektronizácie knižnice***

Mestská knižnica evidovala k 31. 12. 2016 spolu 4 osobné PC, z ktorých sú 4 funkčné s pripojením na internet (1 pre návštevníkov). V knižnici je pripojenie WiFi pre používateľov.Knižnica spracováva elektronický katalóg, ktorý je dostupný na [www.hradfilakovo.sk](http://www.hradfilakovo.sk),vstupom do programu KIS MaSK.Pre účely verejného internetu slúži 1 počítač v priestoroch čitárne.

***VI. Granty a dotácie***

Na rok 2016 boli vypracované 3 knižničné projekty, úspešné boli všetky (2 SR, 1MR)

Z grantových systémov sa získalo spolu **3000,- € a knihy v hodnote 109,- €** :

**MK SR - FPU:**

1. "Od fantasy k toxikológii" - dotácia 1500,- €

2. "Akvizícia knižničného fondu Mestského múzea vo Fiľakove s dôrazom na oddelenie detskej náučnej literatúry a technickej literatúry pre mládež" – dotácia 1500,- €

**Cezhraničné projekty:**

1. Doplnenie knižného fondu knižnými jednotkami v maďarskom jazyku – NKA könyvtámogatási program - Ministerstva kultúry Maďarskej republiky – schválená nefinančná dotácia (formou knižného daru) v hodnote: - 109,- €

**Nové projekty na r. 2017 podané v r. 2016:**

**MK SR - FPU:**

1. "Do knižnice nielen pre vedomosti" – získaná dotácia 1500,- €

***VII. Spolupráca***

Knižnica úzko spolupracovala so školskými zariadeniami v meste a s občianskymi združeniami mesta Fiľakovo.

**D. Poskytovanie turisticko-informačných služieb – Novohradské turisticko-informačné centrum**

Informácie sú turistom a iným návštevníkom mesta poskytované osobne v kancelárii, telefonicky, cez internet a prostredníctvom médií. NTIC poskytuje informácie o cestovnom ruchu v regióne (zariadenia, podujatia, návštevnosť v meste a na území Novohrad-Nógrád Geoparku) študentom vysokých škôl – konzultácie k seminárnym, bakalárskym, diplomovým prácam a výskumníkom (11 osôb). V roku 2016 malo NTIC 2210 návštevníkov. Priebežne prebieha umiestňovanie propagačných materiálov HMF a plagátov miestnych podujatí v objektoch partnerov.

**I. Marketing a propagácia:**

*Propagačné články do tlačených publikácií a materiálov:*

* články do mesačníka Kam do mesta: každý mesiac
* články do Fiľakovských zvestí: 9 za I. polrok 2016, 6 za II. polrok 2016, okrem toho preklad článkov do každého čísla: 55 za I. polrok 2016, 26 za II. polrok 2016 a jazyková korektúra článkov zaslaných do redakcie Fiľakovských zvestí
* zverejnenie podujatí v mesačníku NOS LC – Rekus: každý mesiac, za rok 2016 bolo navyše uverejnených 10 článkov o podujatiach HMF

*Propagačné články na elektronické zverejnenie:*

* príprava dvojjazyčných tlačových správ o podujatiach HMF a ich následné rozosielanie partnerom
* text o kultúrnych podujatiach vo Fiľakove do tlačovej správy SACR,
* príprava textov o peších túrach a podujatiach HMF do rozhlasu,
* dvojjazyčná propagácia podujatí konaných vo Fiľakove a okolí na facebook stránke informačného centra – Novohradské turisticko-informačné centrum; a na facebook stránke HMF
* propagácia podujatí HMF pomocou aplikácie Instagram, názov profilu: ntictourinfo, počet sledovateľov: 68
* aktualizácia a postupné rozvíjanie stránky Fiľakova na cestovateľskom portály [www.tripadvisor.sk](http://www.tripadvisor.sk),
* k činnosti NTIC patrí aj mesačné zverejňovanie podujatí na portáloch cestovného ruchu, ako [www.nocka.sk](http://www.nocka.sk), [www.kultiplex.sk](http://www.kultiplex.sk), [www.slovakia.travel](http://www.slovakia.travel), [www.vstupvolny.sk](http://www.vstupvolny.sk), [www.rips.sk](http://www.rips.sk), [www.kedykam.sk](http://www.kedykam.sk), [www.kamvyrazime.sk](http://www.kamvyrazime.sk), [www.ajdnes.sk](http://www.ajdnes.sk), [www.dudu.sk](http://www.dudu.sk),
* kontrola informácií o inštitúciách mesta Fiľakovo v Google a službe Google maps
* zadávanie podujatí do pracovného kalendára HMF fungujúceho v aplikácií Google kalendár

*Tlačené propagačné materiály:*

* doručený propagačný materiál – Národná diaľničná spoločnosť
* doručené materiály do partnerských hotelov a kúpeľov HMF, spolu 11 zariadení, z toho 8 na Slovensku a 3 v Maďarsku
* doručené materiály do 3 informačných centier a pre 15 občianskych združení
* príprava propagačných balíčkov na reprezentačné účely mesta Fiľakovo, inštitúcií a občianskych združení fungujúcich v meste,
* spolupráca so Slovenskou agentúrou pre cestovný ruch – doručili do kancelárie NTIC propagačné materiály v slovenskej, maďarskej a anglickej mutácii – „Najkrajšie na Slovensku“.

**II. Účasť na výstavách a veľtrhoch CR a na odborných podujatiach:**

* I/2016 – účasť na veľtrhu CR ITF Slovakiatour 2016
* III/2016 – účasť na veľtrhu CR HUNGEXPO Utazás 2016
* X/2016 – účasť na workshope cestovného ruchu v Kine Tatran v Poprade

**III. Spoluorganizovanie podujatí a iná spolupráca:**

* I - VI/2016 – Spolupráca pri organizovaní III. Medvešského fotomaratónu (NTIC ako člen organizačného tímu, ďalej sa NTIC podieľalo na: prekladoch tlačív a iných materiálov, prípravách výstav konaných počas Medvešského fotomaratónu, registrácií účastníkov, informovaní účastníkov, večerom fotografovaní hradu Fiľakovo)
* spoluúčasť pri organizovaní poznávacích peších túr s Geoparkom Novohrad-Nógrád (zostavenie návrhu peších túr a programov spoločne s vedúcim kancelárie N-N G a

spoluúčasť na príprave a realizácii peších turistických výletov v 3/2016, 5/2016, 5/2016, 10/2016, 12/2016)

* od IV/2016 – spolupráca s MsKS a mestom Fiľakovo pri príležitosti osláv 770. výročia – vyhľadávanie kontaktov a oslovovanie významných fiľakovských rodákov pôsobiacich v iných mestách
* od VI/2016 – Spolupráca so ZMON a OOCR TNaPP a s mestom Fiľakovo pri príprave programu na výlet do Bakony Balaton Geoparku (HU) a Papuk Geoparku (CR)
* celodenná stánková prezentácia mesta na podujatí „Lesná hudba – Medzinárodný festival“
* účasť na podujatiach: 5/2016 – Noc múzeí a galérií, 5/2016 – Deň biodiverzity, 6/2016 – Fiľakovské historické hradné hry, 6/2016 Deň detí na Fiľakovskom hrade, 6/2016 – Medvešský fotomaratón, 6/2016 – Týždeň európskych geoparkov, 7/2016 – Lesná hudba – Medzinárodný festival, 8/2016 – Palócke dni a Dni mesta Fiľakovo; účasť na podujatiach organizovaných Mestskou knižnicou vo Fiľakove (predaj publikácií a iné).

**IV. Podnikateľská činnosť:**

Vedenie evidencie a správa ubytovacích priestorov NTIC, predaj propagačných materiálov, administratívnych služieb, knižných publikácií a suvenírov. Sprevádzanie turistov na hrade.

**V. Vzdelávacia činnosť:**

Poskytovanie informácií študentom vysokých škôl (diplomové, bakalárske práce) a výskumníkom:

* Lucia Babiaková – diplomová práca zameraná na cestovný ruch v Novohrade
* Mária Danglová – etnografka, poskytnutie fotografií palóckeho prelamov. náb.
* Kata Bognár – žltá keramika z Prše
* Jana Kocianová – údaje o návštevnosti domu ľudového bývania
* Nikoletta Tóth – pomoc pri vyhľadávaní respondentov
* Laura Nagyová – poskytnutie dobového kostýmu
* Mária Lukáčová – vyplnenie dotazníka k diplomovej práci
* Katarína Onofrejová – vyplnenie dotazníka k bakalárskej práci
* spolupráca pri tvorbe dizertačnej práce na tému turecké pamiatky
* Anna Anderkó – bakalárska práca
* Szabolcs Mede – diplomová práca na tému Mikroregión Obručná
* prax pre dve žiačky z Pedagogickej a sociálnej akadémie v Lučenci
* zabezpečenie praxe pre žiakov Strednej odbornej školy hotelových služieb a dopravy

**Publikácie:**

* spracovanie materiálov o pamätihodnostiach a atrakciách v meste Fiľakovo v slovenskom a maďarskom jazyku, jazyková korektúra textov (brožúra zatiaľ nevyšla v tlačenej podobe)
* príprava ponuky pre cestovné kancelárie a školy na jednodňovú návštevu hradu Fiľakovo a okolia; materiály boli vyhotovené dvojjazyčne – propagácia prebiehala elektronickou formou, bolo zaslané 89 CK pôsobiacim na Slovensku a 29 CK v Maďarsku; tlačenou len v malom množstve (v priestoroch NTIC sa rozdalo cca 20 kusov)
* príprava materiálu k celostranovej prezentácií mesta Fiľakovo v publikácií Novohrad z neba

**Iné:**

* rozšírenie a napĺňanie podstránky NTIC
* zdokumentovanie verejných obstarávaní HMF – 1 VO za 1. polrok 2016 – „Výškové práce – Natieranie ochodze Bebekovej bašty fiľakovského hradu“, za 2. polrok 2016 2 VO – „Zabezpečenie ochrany vystavených exponátov HMF“, „Reštaurovanie dvoch olejomalieb z 18. storočia za účelom doplnenia stálej expozície HMF“
* spolupráca pri zabezpečení billboardov pre Hradné múzeum vo Fiľakove, spolu 3 ks, na ťahoch Košická cesta/Jesenského, križovatka, výjazd na š.c. E571 smer Lučenec; š.c. E571 smer Lučenec, Ožďany, cestný ťah Rimavská Sobota – Lučenec, motorest; š.c. E571, cestný ťah Zvolen – Lučenec, pri Motoreste Halier
* priebežné zasielanie informácií turistom/záujemcom o službách, možnosti návštev turistických pozoruhodností a turistických značkovaných trasách v okolí
* evidencia tlače, webovej tlače a akýchkoľvek mediálnych odoziev týkajúcich sa HMF a jeho oddelení
* predpredaj lístkov na podujatia konané v meste
* počet návštevníkov NTIC za prvý polrok 2016 – 955, za druhý polrok 2016 – 1255

**E. Maloobchodná činnosť a zdaňovaná činnosť:**

Na základe Živnostenského listu č. OŽP-C/2008/00116-2/CR1 vykonáva naša organizácia maloobchodnú činnosť. V rámci tejto činnosti sa v miestnosti lektorov v prístavbe Maďarského spoločenského domu predávajú rôzne suveníry, ako brožúry, pohľadnice, magnet na chladničku, DVD, CD, knižné publikácie a keramika.

Od 01.01.2012 v súvislosti s reorganizáciou bolo k Hradnému múzeu pričlenené Novohradské turisticko-informačné centrum (ďalej NTIC), v ktorom sa vykonáva tiež maloobchodná činnosť – predaj suvenírov, máp, brožúr, ďalej sa poskytujú kopírovacie, faxovacie a tlačové služby a ubytovanie. Súčasťou Hradného múzea sa v rámci reorganizácie stala aj Mestská knižnica. V budove Vigadó, v ktorej sa prevádzkuje knižnica, sa prenajímajú miestnosti pre miestnu organizáciu „Klub dôchodcov“ a  šatňa za javiskom pre účely nácviku fiľakovskej hudobnej skupiny Guru Brothers.

Tovar sa obstarával dvoma spôsobmi, a to väčší sortiment tovaru sa obstarával hlavne na faktúru a menší formou komisionárskych zmlúv. S cieľom spestrenia ponuky tovaru sa ďalej rozširoval okruh dodávateľov aj tovaru (napr. brožúry propagujúce Fiľakovský hrad, rôzne mapy, šperky, drevené meče, viac druhov magnetiek, knihy). V roku 2016 sa z predaja tovaru dosiahli tržby vo výške 6.171,98 Eur (z toho na hrade 5.254,77 Eur a v NTIC 917,21 Eur). Oproti r. 2015 sa zaznamenal mierny nárast o 359,26 Eur (v r. 2015 boli tržby vo výške 5.812,72 Eur).

Okrem tržieb z predaja tovaru zdaneniu podliehajú aj príjmy z prenájmu (jedná sa o prenájom hradného dvora na koncerty a rôzne iné komerčné podujatia, na komerčné fotografovanie, prenájom plochy na predajné stánky, prenájom kancelárie a nebytových priestorov v NTIC a vo Vigade). V r. 2016 boli príjmy z prenájmu v celkovej výške: 1.257,- Eur, z toho HMF – 537,- Eur, NTIC – 180,- Eur, Vigadó – 540,- Eur. Tu treba poznamenať, že príjmy z prenájmu NTIC a Vigadó v r. 2016 boli súčasťou rozpočtovaných príjmov.

Zdaneniu ďalej podliehajú aj príjmy z ubytovania: 12 lôžok v podkrovných priestoroch NTIC. V roku 2016 bolo ubytovaných 222 osôb, počet prenocovaní 684 nocí, príjmy boli sume 1.986,- Eur a príjmy za poskytované služby (kopírovanie, faxovanie a tlač) v sume 37,23 Eur.Oproti r. 2015 príjmy z ubytovania stúpli 941,- Eur, t.j. nárast o 90 % (príjmy z ubytovania v r. 2015 boli vo výške 1.045,- Eur).

Zdaňované príjmy činia spolu : **9.452,83 Eur** (vrátane prijatých úrokov – 0,62 Eur).

Výdavky boli vo výške : **6.933,87 Eur** a v nasledovnej štruktúre:

a) spotreba materiálu 35,50 Eur

b) spotreba energie (alikv.časť) 213,16 Eur

c) spotreba nakúpeného tovaru 3.871,08 Eur

d) opravy a udržiavanie 0,00 Eur

e) ostatné služby 85,20 Eur

f) mzdy (alikvót.časť) 1.951,53 Eur

g) zákonné soc.poist. (aliktvót.č.) 655,41 Eur

h) odpisy (registrač.pokladnice) 56,08 Eur

ch) kurzové straty 5,16 Eur

i) poplatky (bankové) 60,75 Eur.

Ako zo štruktúry výdavkov vidieť najväčšiu čiastku tvorí spotreba nakúpeného tovaru. Ďalšiu veľmi významnú položku predstavujú mzdy lektorov a pracovníkov NTIC a zákonné sociálne poistenie (ide o rozpočítanú alikvótnu čiastku, nakoľko lektori na hrade a pracovníci NTIC sú zároveň aj predavačmi v maloobchodnej predajni).

Zisk z maloobchodnej činnosti a zo zdaňovanej činnosti sa dosiahol vo výške **2.518,96 Eur** (ešte pred zdanením). Daň vypočítaná v daňovom priznaní za rok 2016 bola vo výške 554,27 Eur.